જયારે કોઈ બાબતમાં આપણે મત આપવાનો આવે ત્યારે એ કાં તો સમર્થનમાં હોય અથવા તો વિરુદ્ધમાં. મત આપતી વખતે કોઈને પણ મત ન આપવાનો પર્યાય ભલે મળે, પણ પરિણામ ઉપર એની વિશેષ અસર પડતી નથી. કેટલીક વાર આપણી નિર્ણયશક્તિ ગૂંચવાઈ જાય તો કેટલીક વાર આપણી ઉદાસીનતા હાવી થઈ જાય. નોટબંધીના મામલે ભલભલા ભેરવાઈ ગયા છે. તત્કાલીન અસરો બધાએ જોઈ અને ઝેલી. દૂરગામી અસરો વિષે ઉદ્યોગજગતના ખેરખાંઓનો અભિગમ હકારાત્મક છે પણ વિરોધ પક્ષ ઉમાશંકરની પંક્તિ ‘જેમ હોડીને દૂર શું નજીક શું’ની જેમ બધું પીળું જ ભાળે છે. ગઝલનો એક મિસરો જાણેઅજાણે રાહુલ ગાંધી માટે જ લખાયો હોય એવું લાગે છે: કંઈ પણ નહીં કહું તો એ દુર્લક્ષ થઈ જશે જિંદગીનું પ્રયોજન જિંદગીને ઘડે છે. જે તરફ તીર ચલાવવું હોય એ દિશા ખબર હોવી જોઈએ. કોઈ આપણને સતત વાર કરવા ઉશ્કેરે ત્યારે પરીક્ષા થાય. સ્વભાવમાં ભલે સંયમ હોય પણ સતામણી એને આક્રોશમાં ફેરવી શકે. કેટલીક વાર ભલમનસાઈ કાયરતામાં ન ખપી જય એટલે પણ પણછ તાણવી પડે. પાકિસ્તાન સરહદ પર નાપાક હરકતો કર્યા જ કરે અને સામે ભારત સરખો જવાબ ન આપે તો સાપ વધારે ને વધારે દંશ દેવા લાગે.જીવનમાં કોઈ ને કોઈ વ્યક્તિ સાથે ગાઢ ઋણાનુબંધ હોવાનો. આ વ્યક્તિ છોડીને જાય તો એમ લાગે જાણે શ્વાસ ચાલે છે,